Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: 
Paragraph Index: 35

(1978), 921. sz. (1981) és az 1072. sz. (1988) Ajánlásokra, figyelembe véve az R. (89) 5. sz. Ajánlást a régészeti örökség védelméről és kiteljesítéséről a városrendezési és vidékfejlesztési tevékenység körében, emlékeztetve arra, hogy a régészeti örökség alapvető fontosságú az emberiség történetének megismerésében, elismerve hogy az őskor és ókor történetéről tanúskodó európai régészeti örökségre súlyos fenyegetést jelent az állagromlás veszélye, a nagyszabású fejlesztési munkálatok, a természeti kockázati tényezők és a titokban vagy nem tudományosan végzett ásatások megszaporodása, valamint a közvélemény elégtelen tájékozottsága, megerősítve, hogy fontos a megfelelő igazgatási és tudományos ellenőrző eljárásokat életbe léptetni ott, ahol még nem léteznek, továbbá, hogy a régészeti örökség védelmére irányuló törekvéseknek megfelelő helyet kell kapniuk a város- és területrendezési, valamint a kulturális fejlesztési politikában is, hangsúlyozva, hogy a régészeti örökség védelmének felelőssége nem lehet kizárólag a közvetlenül érintett országé, hanem az közös minden európai ország számára, az a cél, hogy csökkenjen az állagromlás kockázata, és elősegítsék az állagmegóvást a szakértők cseréje és a tapasztalatok összehasonlításának ösztönzésével, figyelembe véve, hogy az európai országok tervezési politikája fejlődésének eredményeképpen szükségessé vált az 1969. május 6-án, Londonban aláírt, a Régészeti Örökség Védelméről szóló Európai Egyezményben foglalt elvek kiegészítése, megállapodtak a következőkben: A régészeti örökség meghatározása

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes